English: Exactly. One of the things that we'll be looking to do in the next stage of the project is to futureproof it, and, as I said, make sure that we can spend any gainshare money on making sure that that futureproofing exists. So, one of the things we're very keen on doing is making sure that we use all of the available new technologies and that we set up the new procurement with a view to maximising some of the new technologies. An example I could give is that if you'd had satellite broadband three years ago, the likelihood of your getting a maximum speed of over around 30 Mbps was pretty low, whereas now I'm aware of microwave and satellite systems that produce 100 Mbps both up and download. So, the technology has moved extremely fast in the last three years. Also in Wales, we have a large number of very innovative SMEs and I'm very anxious to make sure that they have the chance to participate in the procurement, as I said. Obviously, the procurement will be done properly and the bidding process will be invisible, and so on, but what we want to do is ensure that we package it in such a way that the largest number of innovative SMEs from around Wales get a chance to bid for that contract, and so we can maximise value in that way. Also, that we use Government innovation funding to assist with some of the technologies that we know might help for more remote areas. In particular, one of the things we're doing with our business exploitation project, as I said earlier, is making sure that small SMEs actually understand what they can, in fact, do once they have superfast broadband. In the Member's own constituency, for example, a large number of SMEs that I know use broadband at the moment, but are perhaps not aware of some of the things that you can do with automatic downloads overnight, for example, and automatic invoicing and billing and so on. So, what I'm asking all Members to do is to co-operate with Business Wales, and as we roll it out across the areas, Members can get involved. They can get their constituents active in that area and I hope that your postbag will change to a nice, positive, happy one, and not people who are anxious, understandably, to get on to the programme as soon as possible.
Welsh: Yn union. Un o'r pethau y byddwn ni'n ystyried ei wneud yng ngham nesaf y prosiect yw sicrhau ei lwyddiant ar gyfer y dyfodol, ac, fel y dywedais, sicrhau ein bod ni'n gallu gwario unrhyw arian a gawn ni drwy rannu enillion ar sicrhau bod y prosiect yn llwyddo yn y dyfodol. Felly, un o'r pethau yr ydym ni'n awyddus iawn i'w wneud yw sicrhau ein bod ni'n defnyddio'r holl dechnolegau newydd sydd ar gael a'n bod ni'n sefydlu'r trefniadau caffael newydd gan roi pwyslais ar fanteisio i'r eithaf ar rai o'r technolegau newydd. Un enghraifft y gallwn ei rhoi yw, pe byddai gennych chi fand eang lloeren dair blynedd yn ôl, nid oedd eich cyflymder uchaf yn debygol iawn o fod yn fwy nag oddeutu 30 Mbps, ond erbyn hyn rwy'n ymwybodol o systemau microdon a lloeren sy'n cynhyrchu cyflymderau o 100 Mbps wrth lanlwytho a lawrlwytho. Felly, mae'r dechnoleg wedi datblygu'n hynod o gyflym yn ystod y tair blynedd diwethaf. Hefyd yng Nghymru, mae gennym nifer fawr o fusnesau bach a chanolig arloesol iawn ac rwy'n awyddus iawn i wneud yn siŵr eu bod yn cael y cyfle i gymryd rhan yn y trefniadau caffael, fel y dywedais. Yn amlwg, caiff y trefniadau caffael eu gwneud yn iawn a bydd y broses ceisiadau yn anweledig, ac yn y blaen, ond yr hyn yr ydym ni eisiau ei wneud yw sicrhau ein bod ni'n ei gyflwyno mewn modd sy'n golygu bod y nifer fwyaf o fusnesau bach a chanolig arloesol o bob cwr o Gymru yn cael cyfle i wneud cais am y contract hwnnw, ac felly gallwn ni sicrhau'r gwerth gorau am arian yn y ffordd honno. Hefyd, ein bod ni'n defnyddio cyllid arloesedd y Llywodraeth er mwyn datblygu rhai o'r technolegau hynny y gwyddom y byddent yn gallu helpu ardaloedd mwy anghysbell. Yn arbennig, un o'r pethau yr ydym ni'n ei wneud yn rhan o'n prosiect datblygu busnesau, fel y dywedais yn gynharach, yw gwneud yn siŵr bod busnesau bach a chanolig wir yn deall yr hyn y gallant, mewn gwirionedd, ei wneud pan fydd ganddyn nhw fand eang cyflym iawn. Yn etholaeth yr Aelod ei hun, er enghraifft, mae nifer fawr o fusnesau bach a chanolig yr wyf yn gwybod eu bod yn defnyddio band eang ar hyn o bryd, ond nad ydyn nhw efallai'n ymwybodol o rai o'r pethau y gallwch chi eu gwneud gyda lawrlwythiadau awtomatig dros nos, er enghraifft, ac anfonebu a bilio awtomatig ac yn y blaen. Felly, yr hyn yr wyf yn ei ofyn i'r holl Aelodau ei wneud yw cydweithio â Busnes Cymru, ac wrth i ni ei gyflwyno ar draws yr ardaloedd, gall yr Aelodau gymryd rhan. Gallant annog eu hetholwyr i weithredu yn yr ardal honno ac rwy'n gobeithio y bydd eich sach post yn newid i gynnwys llythyrau cadarnhaol, hapus, braf, yn hytrach na chynnwys llythyrau gan bobl sydd, yn ddealladwy, yn awyddus i fod yn rhan o'r rhaglen cyn gynted ag sy'n bosibl.